ମୁମ୍ବାଇଃ ବଲିଉଡ୍ରେ #Me too ଅଭିଯାନ ଏବେ ତୀବ୍ର ହେବାରେ ଲାଗିଛି। ନିଜ ଅଫିସ୍ର ଜଣେ ମହିଳା କର୍ମଚାରୀଙ୍କୁ କିଛି ବର୍ଷ ତଳେ ମୃଦୁ ପାନୀୟରେ ନିଶା ଦେଇ ବଳାତ୍କାର କରିଥିବା ଅଭିଯୋଗରେ ଫସିଥିବା ବି'ଟାଉନ୍ର ଶୋ'ମ୍ୟାନ୍ ତଥା ନିର୍ଦ୍ଦେଶକ ସୁଭାଷ ଘାଇଙ୍କ ବିରୋଧରେ ପୁଣି ଏକ ଯୌନ ଉତ୍ପୀଡ଼ନର ଅଭିଯୋଗ ଆସିଛି। ମଡେଲ୍ ତଥା ଅଭିନେତ୍ରୀ କେଟ୍ ଶର୍ମା ଅଭିଯୋଗ କରିଛନ୍ତି ଯେ ଗତ ଅଗଷ୍ଟ ମାସ ୬ ତାରିଖରେ ଘାଇ ତାଙ୍କୁ ଘରକୁ ଡାକି ସେଠାରେ ଅସଦାଚରଣ କରିଥିଲେ। ଏନେଇ ଅଭିନେତ୍ରୀ କେଟ୍ ଶର୍ମା ସୁଭାଷ ଘାଇଙ୍କ ବିରୋଧରେ ଏକ ମାମଲା ମଧ୍ୟ ଦାଏର କରିଛନ୍ତି। ତେବେ ଏପରି ଅଭିଯୋଗକୁ ନିର୍ମାତା ନିର୍ଦ୍ଦେଶକ ସୁଭାଷ ଘାଇ ଅସ୍ୱୀକାର କରିଛନ୍ତି।
